#### 

#### 

# РЕПУБЛИКА СРБИЈА

Аутономна покрајина Војводина

OПШТИНА АПАТИН

# ОПШТИНСКА УПРАВА ОПШТИНЕ АПАТИН

Одељење за инспекцијске послове

**КОМУНАЛНА ИНСПЕКЦИЈА**

Број: 355- 90/2025-IV/05

Дана: 03.03.2025. године

# АПАТИН

**ИЗВЕШТАЈ**

**О РАДУ КОМУНАЛНЕ ИНСПЕКЦИЈЕ ЗА 2024. ГОДИНУ**

Послове из надлежности комуналне инспекције обављао један комунални инспектор у оквиру Одељења за инспекцијске послове у периоду јануар-октобар 2024. године а од октобра месеца послове комуналне инспекције обављала два комунална инспектора. Комунални инспектори су самостални у раду у границама овлашћења утврђених законом и одлукама општинске управе Апатин , и за свој рад лично одговорни.

Комунални инспектори имају право и дужност да у вршењу инспекцијског надзора прегледају опште и појединачне акте, саслушавају и узимају изјаве од одговорних лица и других правних лица и физичких лица, прегледају објекте, постројења и уређаје, налажу решењем, издају прекршајне налоге, односно прекршајне пријаве.

Комунална инспекција је током 2024. годинеспроводила прописане одлуке ради спречавања незаконитог рада и обављања делатности правних лица, предузетника као и решавање проблема грађана спрођењем одлука које спадају у надлежност комуналне инспекције.

Инспекција је вршила контролу заузећа јавних површина, контролу постављања мањих монтажних објеката на територији општине Апатин, контролу радног времена угоститељских занатских и трговинских објеката на територији општине , контролу уређења и одржавања јавних зелених површина.

У току 2024. године комунална инспекција је извршила 11 увиђаја на основу поднетих захтева странака и укупно донела донела 11 решења .

По службеној дужности донето је 438 решења која су се односила на решавање проблема у складу са Одлуком о комуналним делатностима општине Апатин( зеленило, комунални отпад, заузеће јавних површина).Решавани су проблеми постављања монтажних објеката и објеката привременог карактера, проблeми контроле радног времена итд

Инспекција је деловала и превентивно и у току 2024 . године сачинила укупно 135 ( дописа, обавештења службених белешки, потврда итд) на основу обраћања грађана.

У току 2024. године комунална инспекција је поднела 252 прекршајна налога против лица која нису поступила по наложеним мерама достаљеног записника или решења.

На основу члана 44.Закона о инспекцијском надзору („Сл.Гласник РС“ бр.36/135 и 95/18) комунална инспекција општине Aпатин објављује:

**ИЗВЕШТАЈ О РАДУ ЗА 2024. ГОДИНУ**

1. **Број спречених и битно умањених штетних последица (првентивно деловање инспекције)**

Комунална инспекција је у 2024.години имала 56 превентивних инспекцијских надзора где су странке упознате са обавезама које су дужне испунити у складу са прописаним важећим одлукама .

Проблеми на које инспекција у свом раду наилази, а за које треба издвојити већа материјална средства су:

- одвођење атмосферских и отпадних вода

- одржавање и уређење гробља

- паркинг простор (недостатак)

- одржавање комуналне хигијене (комунална опрема, хидрантска мрежа, посуде за смеће, чишћење и прање јавних површина

- асфалтирање и изградња тротоара

- чишћење дивљих депонија

- уређење фасада

- рециклажа и сакупљање секундарних сировина,

- уређење водотокова и обала река

- градска депонија

Све горе поменуте проблеме, инспекција наглашава у својим извештајима, али се исти тешко решавају због огромних средстава која се захтевају за реализацију. Из свих тих ставки, инспектори парцијално, где је то немогуће избећи, доносе решења за отклањање недостатака и даље се старају о извршењу истих.

Комунална инспекција је и овом извештајном периоду константно вршила контролу на основу Одлуке о комуналним делатностима на територији општине Апатин , контролу заштите и одржавања зеленила, јавних површина, контрола управљања гробљима, контролу радног времена угоститељских занатских и трговинских објеката на територији општине Апатин а што се све директно или индиректно односило на контролу рада јавних комуналних предузећа, чиме је ризик од нежељених дешавања код не спровођења свих донесених општинских одлука сведен на најнижи могућу меру.

Током пролећног и летњег периода инспекција је извршила и контролу привременог заузећа јавних површина, приликом чега је служба за локалну пореску евиденцију издавала решења за наплату, према важећем тарифнику и општинској одлуци, чиме је ризик фактора непланског заузећа превентивно спуштен на најнижи могући ниво.

.

1. **Обавештавање јавности и пружање стручне и саветодавне подршке**

Путем електронских и штампаних медија грађани су обавештени о свим донетим одлукама или изменама које уређују комуналну област.

1. **Ниво усклађености пословања и поступања надзираних субјеката са законом**

У 2024. години код извршених инспекцијских надзора над привредним субјектима утврђено је да је усклађеност пословања са законом 85%.

1. **Број откривених и отклоњених штетних последица(корективно деловање инспекције)**

Корективно деловање инспекције је било у 45 случајева када је комунална инспекција наложила мере које су странке отклониле у законски утврђеном року.

1. **Број утврђених нерегистрованих субјеката**

У 2024. години комунална инспекција није утврдила нерегистроване субјекте из области комуналне делатности.

1. **Мере које су предузете ради уједначавања праксе инспекцијског надзора**

Комунална инспекција је користила идентичне мере у истим случајевима или сличним случајевима како би се постигла правичност и уједначеност у раду.

1. **Остварење плана (број редовних и ванредних инспекцијских контрола)**

Остварено 11 редовних инспекцијских контрола и 438 инспекцијских контрола по службеној дужности као и 56 ванредна инспекцијска надзора**.**

1. **Ниво координације инспекција**

Комунална инспекција има веома добру сарадњу са инспекцијом заштите животне средине, тржишном инспекцијом, грађевинском и саобраћајном инспекцијом где заједничким и превентивним деловањем су отклоњене неправилности и незаконитости на терену.

1. **Материјални,технички и кадровски ресурси инспекције**

Комунална инспекција заједно са грађевинском, саобраћајном и инспекцијом заштите животне средине има на располагању возило општинске управе које добијамо на располагање у зависности од потреба на терену.

1. **Придржавање рокова прописаних за поступање инспекције**

Странке којима је решењем наложено да отклоне недостатке су углавном у року извршили своје обавезе а у 252 случајева су поднети прекршајни налози.

**11.)Законитост управних аката (број другостепених решења)**

У 2024. години није било упућених жалби другостепеном органу .

**12.)Поступање у решавању притужби на рад инспекције**

У 2024.години на рад комуналне инспекције није било писмених жалби.

Као одраз очекиване транспарентности рада инспекцијских служби, а уједно и могућност перманентног обавештавања грађана је и сајт „48 сати“, замишљен тако да се грађани максимално приближе својој локалној управи и електронским путем на најкраћи начин без компликованих процедура, пријаве проблем и прате фазе решавања предмета и коначно буду у непосредном контакту са надлежним инспекцијама, што може утицати да и овај фактор ризика који се тиче непосредног електронског контакта грађана, буде контролисан и максимално умањен.

**13.)Обуке и друго усавршавање инспекције**

Комунална инспекција у 2024. години није учествовала на усавршавањима .

**15.)Поступање по мерама и проверама ажурности података у инфромационом систему**

Руководилац одељења доставља ажуриране податке службенику задуженом за одржавање општинског сајта који се односе на комуналну инспекцију.

**6.)Стање у области извршавања поверених послова**

У 2024. години вршени поверени послови на основу Закона о трговини и Закона о становању .

**17.)Исход поступања правосудних органа**

Правосудни органи у 2024. години доносе решења о кажњавању по прекршајним налозима.

**РУКОВОДИЛАЦ ОДЕЉЕЊА**

**ЗА ИНСПЕКЦИЈСКЕ ПОСЛОВЕ**

--------------------------------------------------

Драгана Стамболија

дипл.инж.технологије